ઉલ્લેખનીય છે કે ગુજરાતમાં વિધાનસભાની ચૂંટણીનો માહોલ સર્જાયો છે. ત્યારે જીજ્ઞેશ મેવાણી, અલ્પેશ ઠાકોર અને હાર્દિક પટેલ આ ચૂંટણીના મહત્વના યુવા નેતા મનાઇ રહ્યા છે. અલ્પેશ ઠાકોરે પહેલાથી જ કોંગ્રેસમાં જોડાઇ ચૂક્યો છે. અને હાર્દિકે હજી કોંગ્રેસમાં જોડાવાની કોઇ સ્પષ્ટતા નથી આપી ત્યાં જીજ્ઞેશ મેવાણીએ આજે ગુજરાત વિધાનસભાની 2017ની ચૂંટણીમાં કોઇ પણ પક્ષમાં ન જોડાવાની વાત કહી છે. જો કે 2017 પછી 2019ની ચૂંટણી પણ આવી રહી છે. અને દલિત નેતા તરીકે ફરી કોઇ પક્ષ જીજ્ઞેશને પોતાની તરફ ખેંચવાનો પ્રયાસ કરી શકે છે. જો કે હાલ પૂરતું તો જીજ્ઞેશ દલિત મુદ્દાઓ પર જ પૂર્ણ રીતે ફોકસ કરવા માંગે છે.